ANDREW WOMMACK EVANKELIUMIN ÄÄRELLÄ
Taloudenhoito. Osa 13/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Jatkan opetusta taloudenhoidosta.
Opetuksen otsikko, taloudenhoito, on merkittävä, -
sillä sinä olet Jumalan antamien resurssien taloudenhoitaja.
Ne eivät ole sinun. Et voi käyttää niitä oman mielesi mukaan.
Sinun tulee suhtautua omaisuuteen Jumalan asenteella ja toimintatavalla.
Siitä olemme puhuneet. Olemme tutkineet Luuk. 16:n vertausta -
epärehellisestä taloudenhoitajasta jo kahdessa edellisessä jaksossa -
pääsemättä vielä vertauksen ydinasiaan. Olen vain pohjustanut sitä.
Ellet nähnyt jaksoja, hanki opetus.
Kun ohjelma pilkotaan puolen tunnin jaksoihin, -
osa opetuksen syvällisistä asioista ja yhteyksistä jää huomaamatta.
Kaikki eivät pysty katsomaan joka viikko. Vaikka pystyisikin, -
väistämättä jotakin unohtuu viikon aikana.
Asiayhteydet aina katkeavat hieman.
Saa paljon enemmän irti, kun kuuntelee sanoman yhtämittaisesti.
Lisäksi voi kelata taaksepäin tai kuunnella uudelleen.
Tarjoamamme materiaalit ovat tosi tärkeitä.
Palataan Luuk. 16:een ja mieheen, -
joka toimi rikkaan miehen talouden- hoitajana. Mies oli varastanut rahaa.
Rikas mies sai tietää siitä. Hän käski taloudenhoitajan tehdä tiliä.
Jos asia pitäisi paikkansa, taloudenhoitaja saisi potkut.
Taloudenhoitaja jatkoi varastamista. Nyt hän ei laittanut rahoja taskuunsa -
vaan jakoi niitä ihmisille, jotka olivat isännälle velkaa.
Hän kuittasi osan velkoja maksetuksi.
Luuk. 16:4:ssa kerrotaan, miksi hän teki niin.
Että he ottaisivat hänet luokseen sitten, kun hänet on irtisanottu.
Hän siis lahjoi ihmisiä isäntänsä rahoilla.
Hankki suosiota päästäkseen heidän elätettäväkseen myöhemmin.
Kun isäntä kuuli siitä, hän kehui taloudenhoitajaa.
Olen puhunut kahden jakson ajan rikkaan miehen asenteesta.
Hän oli vapaa ja keskittynyt Jumalaan kaiken lähteenä.
Nähdessään jonkun varastavan hänen maailmansa ei romahtanut, -
sillä hän tiesi, ettei lähde ehdy.
Hänen tärkein omaisuutensa oli Jumala ja se, mitä Jumala antaa.
Vaikka joku varasti häneltä, hänellä oli Jumala.
Hän saisi kaiken takaisin. Siksi hän saattoi pysyä objektiivisena -
ja löytää jotain kehumista epärehellisestä taloudenhoitajasta.
Olen käyttänyt asiaan kaksi päivää, sillä asia on minusta tärkeä.
Tämä asia on mielestäni ratkaisevan tärkeä, -
mikäli mielii menestyä Jumalan tarkoittamalla tavalla.
Tänään aion mennä toiseen asiaan jakeessa 8.
Aiemmin tämä hämmensi minua.
Luuk. 16:8: "Ja herra kehui väärää huoneenhaltijaa siitä, -
että hän oli menetellyt ovelasti. Sillä tämän maailman lapset -
ovat omaa sukukuntaansa kohtaan ovelampia kuin valkeuden lapset."
Mitä varten isäntä kehui tätä varasta?
Mitä kehumista hänen teossaan oli? Hänhän varasti rahaa.
Hän riisti isännältään rahaa. Miksi isäntä kehui häntä?
Uskon, että koko homman juju on tämä.
Jeesuksen sovellus ja tulkinta seuraavassa jakeessa tukee sitä.
Taloudenhoitaja sai kehut, koska viimein hän alkoi nähdä, -
mikä voima ja potentiaali rahalla on tulevaisuuteen varautumisessa.
Se on valtava toteamus.
Hän kehui miestä, koska tämä alkoi viimein ymmärtää, -
mikä voima ja potentiaali rahalla on tulevaisuuteen varautumisessa -
ja tulevaisuuteen vaikuttamisessa.
Tämä on valtavaa. Tämä sopii hyvin nykyihmiseen, -
sillä nykyajan keskivertoihminen ajattelee täysin päinvastoin.
Keskivertoihminen ei mieti tulevaa.
Hän haluaa saada kaiken heti. Sitten hän istuu omaisuutensa päällä.
Tarkoitan keskivertoamerikkalaista.
Ohjelmaa katsotaan toki kautta maailman.
Silti valtaosa ihmisistä käyttää rahansa itseensä tässä ja nyt. He eivät mieti, -
millainen voima ja potentiaali rahalla on vaikuttaa tulevaisuuteen.
Niin kävi tälle epärehelliselle taloudenhoitajalle.
Jae 3 todistaa sen.
Kiinni jäätyään taloudenhoitaja mietti, mitä hän tekisi: -
"isäntäni ottaa minulta pois huoneen- hallituksen [Myönsi syyllisyytensä.]
Kaivaa minä en jaksa, kerjuuta häpeän."
Taloudenhoitajan toteamus todistaa, -
että kaikki rahat, jotka hän oli kavaltanut isännältään -
ja imenyt isäntänsä tileiltä, -
olivat menneet johonkin muuhun kuin tulevaisuuden varalle.
Hän oli törsännyt ne hetkellisiin nautintoihin.
Emme tiedä, millaisesta summasta oli kyse, -
mutta mies ei ollut kätkenyt rahoja eikä laittanut niitä poikimaan.
Ei laittanut pahan päivän varalle. Hän oli törsännyt ne.
Hänen sanansa todistaa sen. Hän joutuisi kerjäämään.
Hänellä ei ollut siis säästöjä.
Hän oli mahdollisesti varastanut satojatuhansia dollareita -
ja törsännyt ne autoihin, kaviaariin, taulutelevisioihin, -
DVD-levyihin ja kaikenlaisiin vempaimiin.
Niinhän monet tekevät. He eivät mieti tulevaa vaan ainoastaan tätä hetkeä.
Se näkyy etenkin täällä Amerikassa. Meillä on luottokortit.
Ihmisille sanotaan, ettei ole syytä odottaa.
"Hanki haluamasi nyt. Maksa vasta 30 päivän päästä."
Monet eivät edes laske, mikä tulee kokonaishinnaksi.
He ajattelevat vain korottomuutta ja maksuaikaa -
ja sitä, voivatko he saada haluamansa heti. Eivät edes mieti tulevaisuutta.
Esimerkiksi autoille tarjotaan viiden vuoden lainoja.
On erittäin epätodennäköistä, -
että lainan saa maksettua pois, ennen kuin auton arvo laskee.
Viiden vuoden laina.
Auto tulee lopulta maksamaan tuplaten arvonsa.
Asunnon ostamisessa sama.
Kun ostimme asunnon, piti täyttää kaikenlaisia lomakkeita.
Siihen mennessä kun viimeinen maksu erääntyisi 30 vuoden lainassa,-
olisimme maksaneet talosta kaksinkertaisesti sen arvoon nähden.
Mutta valtaosa ei ajattele sitä.
He sanovat, että asunto maksoi 100 000 euroa, -
eivätkä mieti, että viimeiseen erään mennessä -
he ovat maksaneet talosta 200 000―250 000 euroa.
He ajattelevat vain tätä hetkeä. Antavat tulevaisuutensa pantiksi.
Yhdysvalloissa nykyisen hallinnon aikana -
valtion velka on kasvanut 5―6 vuodessa enemmän -
kuin 200 edeltävänä vuotena yhteensä.
Tehtäväni ei ole arvostella ketään, mutta tämä heijastelee ajattelua, -
että ihminen ajattelee vain tätä hetkeä ja unohtaa tulevaisuuden.
Mutta maksun aika tulee.
Muut maat voivat käyttää velkojamme meitä vastaan.
Jos muut maat vaatisivat Yhdysvaltoja maksamaan velkansa, -
Amerikka olisi konkurssissa. Teemme itsestämme haavoittuvia.
Annamme itsemme alttiiksi. Silti valtaosa ihmisistä ei mieti sitä.
He ovat lyhytnäköisiä.
Tämä asenne on yhtä yleinen tänään kuin Raamatun aikoina.
Mies oli varastanut rahaa isännältään eikä ollut laittanut mitään säästöön.
Ei ollut ajatellut tulevaisuutta. Hän hemmotteli rahoilla lihaansa.
Hänellä oli varmasti paljon tavaraa, mutta niillä ei elä.
Hän ei ollut säästänyt eikä investoinut tulevaisuuden varalle.
Isäntä kehui häntä nyt, sillä hän tajusi menettävänsä työpaikkansa.
Paineen alla hän alkoi viimein ajatella,
miten hän voisi hallussaan olevilla rahoilla vaikuttaa tulevaisuuteensa.
Hän viimein alkoi ymmärtää, -
millainen voima rahalla oli tulevaisuuteen vaikuttamisessa.
Tämä on iso asia. Valtaosa ei ajattele näin.
Valtaosa ei laske ostoksen kokonaissummaa korkojen kanssa.
He katsovat vain kuukausierää ja elävät äärirajalla.
He antavat elämänsä pantiksi. Unohtavat tulevaisuutensa.
Olen nähnyt tämän lapsissani. Annamme lapselle automme.
Annamme vanhan auton lapselle ilmaiseksi, -
joten lapsi ei mieti tulevaisuutta.
Hän ei tajua, että aikanaan tarvitaan uudet renkaat.
Autoa pitää huoltaa ja korjata.
He ovat oppineet kantapään kautta, että näitä kuluja pitää ennakoida.
Ei voi käyttää kaikkia rahoja muuhun,
vain koska renkaat ovat kunnossa nyt ja koska auto kulkee nyt.
Täytyy ajatella eteenpäin ja laittaa vähän rahaa sivuun.
Täytyy varautua huoltoihin.
Sama pätee kiinteistöihin. Meillä on kiinteistöjä muistaakseni -
noin 50 miljoonan dollarin arvosta. Se on suurenmoista.
Mutta rahaa tarvitaan myös kattoremontteihin, -
viheralueiden hoitamiseen ja ajoväylien kunnossapitoon.
Niihin täytyy varata rahaa ennalta. Pitää ajatella tulevaisuutta.
Ei voi heti laittaa menemään jokaista saamaansa penniä.
Täytyy olla säästöjä. Meidän tulomme vaihtelevat.
Tulomme voivat laskea 20―30 % kuukauden aikana ja taas nousta.
Kun tulot kasvavat, kaikkea rahaa ei voi käyttää. Pitää muistaa niukat ajat.
Kesälomalla moni käyttää lomamatkoihin sen rahan, -
jonka he muuten lahjoittaisivat kristilliseen työhön.
Se vaikuttaa meihin. Meidän tulee varautua sellaisiin asioihin.
Pitää ajatella tulevaisuutta, mutta valtaosa ei ajattele näitä asioita.
He ajattelevat lyhytnäköisesti vain nykyhetkeä.
Aiemmin mies oli laittanut menemään kaikki isännältään viemänsä rahat.
Hän oli ostanut tavaroita. Tavaroita ei voi syödä. Tavaroilla ei elä.
Hän ei ollut varautunut tulevaan.
Nyt hän oli paineen alaisena. Hän tajusi, mitä pian tapahtuisi.
Hän varasti yhä rahaa. Siitä isäntä ei häntä kehunut.
Mutta isäntä kehui häntä, -
koska hän viimein ajatteli tulevaisuutta ja käytti asemaansa, rahojaan -
ja vaikutusvaltaansa varautuakseen tulevaisuuteen. Siitä hän sai kehut.
"Viimein alat tajuta, että rahalla on voima vaikuttaa tulevaisuuteesi."
Jos vaihteeksi ajattelisimme kaukokatseisesti, asiat muuttuisivat.
Olen usein kertonut esimerkkinä, että emme osta autoa velalla.
Toki joskus teimme niin. En sano sitä synniksi mutta se ei ole paras tapa.
Se ei ole viisautta.
Mutta valtaosa ihmisistä tarttuu autokauppojen tarjouksiin, -
joita saa, jos ottaa autolainan.
He ajattelevat vain, selviävätkö he 300, 400 tai 500 euron maksusta.
He ajattelevat vain sitä eivätkä mieti,-
että lopulta he maksavat tuplasti verrattuna auton arvoon.
Vaimoni ja minä ostimme käytettyjä autoja.
Etsimme parhaan käytetyn auton, johon meillä oli varaa käteisellä.
Sitten panimme aina säästöön sen rahan, joka olisi mennyt lainaeriin.
Kun 4―5 vuoden päästä tuli tarve vaihtaa autoa, -
säästössä oli 10 000 dollaria. Ostimme paremman käytetyn auton.
Seuraavassa vaihdossa annoimme taas vanhan auton sekä säästöt.
Lopulta pystyimme ostamaan täysin uuden auton velattomasti.
Säästyimme koroilta.
Taloudenhoitajaa kehuttiin uskoakseni juuri tästä asenteesta.
Viimein hän ajatteli tulevaisuutta.
Hän alkoi ennakoida eikä vain törsännyt kaikkia rahojaan -
kaikkeen sellaiseen, mihin hänellä sillä hetkellä oli varaa.
Kannattaa ajatella tulevaisuutta -
ja sitä, miten paljon menee korkoihin ja muihin kuluihin.
Se raha kannattaa laittaa säästöön. Karsia turhat menot.
Laittaa pankkitilille ne rahat, jotka olisivat menneet lainaeriin.
Hankkia vähitellen parempi asunto ja auto. Niin pääsee pidemmälle.
Vaimoni ja minä olemme kasvaneet näiden asioiden suhteen.
Pystyimme maksamaan talomme 15 vuodessa 30 vuoden sijaan.
Säästimme koroissa satojatuhansia dollareita.
On varmaankin yli kymmenen vuotta, ehkäpä viisitoista vuotta siitä, -
kun viimeksi ostimme jotain luotolla.
Maksamme auton käteisellä. Asuntomme on maksettu kokonaan.
Ostamme kaiken velattomasti. Säästämme suuria summia rahaa.
Pystymme antamaan säästämämme rahat lahjoituksiin.
Antamamme lahjoitukset ovat kasvaneet räjähdysmäisesti.
Luotonantajien sijaan annamme rahat lahjoituksiin ja siunaamme ihmisiä.
Joskus olemme lahjoittaneet pois vuositulostamme jopa 80 prosenttia.
Olemme antajia. Tämä on viisautta.
Uskon, että siksi isäntä kehui tätä palvelijaa.
Luuk. 16:8: "Sillä tämän maailman lapset -
ovat omaa sukukuntaansa kohtaan ovelampia kuin valkeuden lapset."
Ei-uskovat ajattelevat joskus pidemmälle -
ja varautuvat tulevaisuuteen paremmin kuin uskovat.
Siihen voi olla useita syitä, mutta olen kuullut jopa pastorien sanovan, -
että he ostavat kaikkea luotolla -
ja hankkivat niin paljon velkaa ja tavaraa kuin vain suinkin voivat, -
sillä he uskovat Herran tulevan pian, ja kaikki velat jäävät antikristukselle.
Olen kuullut ihmisten sanovan niin.
Jotkut kristityt ajattelevat ainoastaan ikuisuutta niin, -
etteivät he ole hyviä taloudenhoitajia täällä eivätkä ajattele sitä.
Jotkut taas eivät ajattele ikuisuutta lainkaan. Heille tämä elämä on kaikki.
He eivät voi turvautua muuhun kuin itseensä.
He osaavat joskus varautua paremmin eläkeikään -
ja varautua eläkkeellä elämiseen paremmin kuin uskovat.
Sitä tämä isäntä sanoi, ja hän kehui taloudenhoitajaa, -
koska tämä alkoi viimein huomata, millainen voima rahalla oli -
muovata tulevaisuutta tässä ajallisessa elämässä.
Tämä on iso asia. Hän kehui miestä, -
sillä lopulta tämä alkoi ymmärtää rahan voimaa.
Tämä loukkaa monia kristittyjä, jotka ovat varttuneet ajattelemaan, -
että raha tarkoittaa "häpeällistä voittoa", kuten Raamatussa sanotaan.
On monia uskonnollisia ihmisiä, jotka on kasvatettu ajattelemaan, -
että raha on jollain lailla pahaa.
Että sitä on pakko olla, mutta sitä ei saa olla paljon.
Että on Jumalan mielen mukaista elää köyhyysrajan tuntumassa ja kituuttaa.
Se ei pidä paikkaansa.
Rahan voimasta puhuminen loukkaa ihmisiä, joille on opetettu näin.
Mutta raha antaa voimaa.
Nyt kun järjestömme kautta kulkee miljoonia dollareita, -
pystyn tekemään asioita, joihin en aiemmin pystynyt. Se antaa voimaa.
Raha ei itsessään ole hyvä tai huono, mutta raha on vahvistaja.
Jos joku, jonka sydän on paha, voittaa lotossa, -
rahan ansiosta on mahdollista alkaa tehdä sitä, mitä sydämessä on.
Jos joku hyväsydäminen voittaa lotossa, hän voi alkaa tehdä hyvää.
Raha vain vahvistaa sitä, mitä sydämessä jo on.
Jos ihminen miettii sydämessään pahaa, raha vain vahvistaa sitä.
Tilastot osoittavat, että lottovoittajista valtaosa, -
muistaakseni 80―90 prosenttia, -
on kymmenen vuoden kuluttua taloudellisesti yhtä kurjassa kuosissa -
kuin ennen lottovoittoa, sillä he eivät hoitaneet raha-asioitaan kunnolla.
He hoitivat talouttaan huonosti ennen lottovoittoa, ja he olivat köyhiä siksi.
Saatuaan lottovoiton he törsäsivät kaiken ja päätyivät samaan tilaan.
Se vain vahvisti asioita. Mutta jos hyvä taloudenhoitaja voitti lotossa, -
he laittoivat rahan poikimaan.
Raha antaa voimaa.
Valtaosa ihmisistä ei näe, miten sillä on voima vaikuttaa tulevaisuuteen.
Ohjelma-aika on lopussa. Sanon joitain asioita ja jatkan ensi kerralla.
Jeesus vahvisti, että tästä syystä mies sai kehuja.
Luuk. 16:9:ssä Jeesus antaa vertaukselle tulkinnan ja sovelluksen.
"Ja minä sanon teille: tehkää itsel- lenne ystäviä väärällä mammonalla..."
Se on vanha tapa puhua rahasta.
"...että he, kun se loppuu, ottaisivat teidät iäisiin majoihin."
Kreikan kielessä tässä on viittaus kuolemaan.
Se on käännettykin "kuolemaksi" joissain muissa kohdissa.
Tässä siis kehotetaan tekemään itselleen ystäviä rahalla, -
jotta kuoltuanne he ottavat teidät ikuisiin majoihin.
Tämä puhuu siitä, kun kerran jätämme maailman ja menemme taivaaseen.
Rahalla voi koskettaa ja muuttaa ihmisten elämää, -
vetää heitä lähemmäs Jumalaa -
ja auttaa parantamaan, vapauttamaan ja kastamaan Pyhällä Hengellä.
Rahan avulla voi koskettaa ihmisiä.
Kun kerran menet taivaaseen, he tulevat kiittämään sinua siitä, -
että investoit heihin ja käytit varojasi, jotta he pelastuisivat.
Jeesus sanoo, että se on vertauksen pääkohta.
Taloudenhoitajan oli viimein pakko alkaa käyttää asemaansa ja rahojaan.
Ajatella ja suunnitella tulevaisuutta.
Jeesus sanoo, että samoin meidän pitää nähdä, että raha antaa voimaa -
vaikuttaa ikuiseen tulevaisuuteen, ei vain tässä ajassa ― ikuisuudessa.
Raha on ajallista ja katoavaista.
Mutta voit muuttaa sen joksikin, jolla on ikuista arvoa, -
kun investoit sen ihmisten koskettamiseen evankeliumilla.
Se on valtava asia. Mieti, miten tärkeää tämä on.
Voit tehdä jostain katoavaisesta katoamatonta, ikuisesti kestävää.
Niin käy, kun kosketat rahalla ihmisiä ja vedät heitä lähemmäs Jumalaa.
Kun kerran astut taivaaseen, -
ihmisiä muista maista tulee kiittämään sinua, -
että annoit Herralle ja kosketit heidän elämäänsä.
Tämän ymmärtäminen muuttaa täysin sen, miten hoidamme Jumalan rahaa.
Jeesus sanoo, että ihmisten kosketta- minen on parasta rahankäyttöä.
Ei materian haaliminen vaan ihmisten koskettaminen ja muuttaminen.
Se on parasta rahankäyttöä.
Jatkamme opetusta ensi kerralla. Tämä voi todella vaikuttaa elämääsi.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä on Cason Cruz.
Toisen raamattukouluvuoteni jälkeen jatkoin täällä ylistyksenjohtajana.
Armon ja uskovan arvovallan ymmärtäminen on antanut minulle -
itsevarmuutta, kun johdan ylistykseen 800 ihmistä joka sunnuntai.
Voin johtaa ihmisiä rohkeasti Kristus-keskeiseen ylistykseen.
Andrew'n työ ja Charis-koulut -
ovat muuttaneet ihmisiä ja maailmaa jo 20 vuotta.
Lisätietoja nettisivuiltamme.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Kolmannen CD-opetuksen aihe on epärehellinen taloudenhoitaja.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Tarjoamme myös uutuuskirjaa Lessons from David.
Saat sen haluamasi suuruista rahalahjaa vastaan.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan. Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Hei! En kuullut, että tulitte sisään. Olen Daniel Amstutz, -
Charis-raamattukoulun ylistys- ja taidetuotantojen johtaja.
Haluan kutsua teidät kokemaan jotakin upeaa.
Järjestämme kolmena peräkkäisenä viikonloppuna teatteri-illallisia, -
joissa on teatteriesitys ja hieno illallinen. Lisätietoa nettisivuiltamme.
MUUTA ELÄMÄSI. MUUTA MAAILMA.
Suomennos: Marianne Tenetz